L'església de Santa Madrona de Barcelona acollirà el concert dels 125 anys de l'Orfeó de Sants

Fri, 17 Apr 2026 16:25:00 +0000

Demà dissabte, a les 8 del vespre, l'Orfeó de Sants oferirà a l'església de Santa Madrona del barri del Poble Sec de Barcelona el concert de celebració del seu 125è aniversari. Fundat el desembre de 1901 i d'origen obrer, l'Orfeó ha tingut directors il·lustres com Antoni Pérez i Moya o Enric Ribó. Montserrat Tous en va estar al capdavant durant més de trenta anys, la van succeir Alfred Cañamero, Daniel Antolí i, actualment, Xavier Garcia Cardona, amb qui hem parlat.