Fem un tast d'"A Tamarit!", el primer àlbum de Julivert

Tue, 08 Nov 2022 06:00:00 +0000

Entre la farcida producció de música d'arrel més propera, avui ens fixem en el primer disc d'una formació que ja té deu anys de trajectòria, d'escenaris, i sobretot de carrers i places: es diu Julivert i en la seva primera aventura discogràfica reivindiquen la cançó popular i de taverna, començant pel seu petit món, el Baix Gaià, una zona que abraça pobles del Tarragonès propers a Tarragona i el Vendrell, que beuen de la cultura popular del Penedès i del Camp de Tarragona. N'hem parlat amb un dels seus components, el guitarrista Jordi Suñé, que ens dona els detalls del primer àlbum del grup, "A Tamarit!" editat pel segell Microscopi.