L'Esbart Dansaire de Rubí ens presenta dues de les seves propostes de celebració del seu centenari

Fri, 20 Oct 2023 10:15:00 +0000

Els últims mesos l'Esbart Dansaire de Rubí (a la foto) ha estat ocupat celebrant el seu centenari amb diversos actes i activitats, i de fet encara queden dues propostes per completar la celebració. Una, la que culminarà aquest centenari el dia 28 de novembre, és una posada en escena que reunirà dansaires i exdansaires, en un acurat resum de la història de l'esbart amb les seves coreografies més significatives. Abans, però, aquest diumenge l'entitat té programat a Rubí l'espectacle "Nemini Parco", una proposta presentada a l'última edició de la Fira Mediterrània, inspirada en el mite d'Orfeu i Eurídice. Un espectacle que vol reflexionar sobre la mort, però també sobre l'amor. Comencem per aquesta cita de diumenge: als detalls i el plantejament de "Nemini Parco" ens hi acosta Jordi Rubio, director artístic de l'Esbart Dansaire de Rubí des de fa 18 anys.