La soprano Eulàlia Ara ofereix el concert "Dues terres, una música..." a Barcelona i Martorell

Fri, 10 Jan 2025 17:20:00 +0000

A dos quarts de nou d'aquest vespre, a la Sala de Llevant de la Biblioteca de Catalunya, i demà al teatre El Progrés de Martorell, la soprano Eulàlia Ara, acompanyada del pianista Josep M. Escribano i amb la col·laboració com a rapsode del periodista i escriptor Xavier Grasset, oferirà un concert titulat "Dues terres, una música...". El programa constarà d'una primera part de música catalana, amb obres de compositors catalans del segle XX, com Morera, Granados, Toldrà i Mompou, i una segona d'àries de Puccini. N'hem parlat amb la mateixa Eulàlia Ara.