El Gran Teatre del Liceu torna a acollir "Il trittico" de Puccini 35 anys després

Mon, 28 Nov 2022 05:00:00 +0000

Des d'ahir diumenge fins al 15 de desembre, el coliseu de la Rambla ofereix "Il trittico", una de les produccions més ambicioses del compositor italià i de tot el repertori operístic. I és que Puccini volia que, a diferència del que passa sovint, tots tres títols s'interpretessin junts, fet que suposa una gran complexitat pel que fa a recursos per a qualsevol teatre. Després de 35 anys, aquesta és la tercera vegada que "Il trittico" puja íntegrament a l'escenari del Liceu, la primera després de l'incendi. Així, tres òperes d'un sol acte ("Il tabarro", "Suor Angelica" i "Gianni Schicchi"), inspirades en els retaules medievals i en l'estructura de la Divina Comèdia de Dante. Junytes, sumen fins a 38 rols. N'han parlat en roda de premsa el director artístic del teatre, Víctor García de Gomar; Anna Ponces, repositora de la producció que Lotte de Beer va fer ja fa uns anys per a l'Òpera Estatal de Baviera, a Munic, i la directora musical, la finlandesa Susanna Mälkki.