Ute Lemper i la GIO Symphonia portaran el cabaret d'entreguerres a l'Auditori de Girona

Tue, 08 Nov 2022 17:25:00 +0000

L'Auditori de Girona acollirà aquest divendres a les vuit del vespre un concert coproduït amb el festival Temporada Alta en què la GIO Symphonia compartirà escenari amb la prestigiosa cantant alemanya Ute Lemper. La cita encaixa amb la filosofia del festival gironí, que des de fa anys uneix talent català amb artistes internacionals, i tancarà l'any del desè aniversari de l'orquestra, però sobretot respon a una idea artística única de Francesc Prat, que diferenciarà aquest concert d'altres que ha ofert Ute Lemper. Això sí, incloent part del repertori on la diva alemanya es mou i en el qual s'ha convertit en especialista: el cabaret d'entreguerres. N'hem parlat amb el mateix Prat, Ute Lemper (a la foto) i David Ibáñez, director de l'Auditori de Girona.