Oberta la convocatòria del II Concurs de Joves Solistes de l'Orquestra Simfònica de la URV

Mon, 13 May 2024 16:25:00 +0000

L'any passat, per aquestes dates, us informàvem de la primera edició del Concurs de Joves Solistes de l'Orquestra Simfònica de la Universitat Rovira i Virgili. Després de l'èxit d'aquella primera experiència, avui us parlem de la segona, ja que fins al 20 de maig hi ha temps de presentar-s'hi. Recordem que la convocatòria s'adreça als joves músics catalans o residents a Catalunya de totes les especialitats que aspirin a actuar com a solistes al costat d'aquesta formació la temporada vinent. El director de l'orquestra, Miquel Massana (a la foto), ens en dona els detalls.