Fem un tast del disc "Fantasías Barcelónicas" dels BCN Clarinet Players i Paquito D'Rivera

Mon, 10 Oct 2022 16:25:00 +0000

L'última aventura musical de la formació BCN Clarinet Players té regust barceloní i gira al voltant d'un homenatjat dels que cal escriure en lletres majúscules: Paquito D'Rivera. "Fantasías Barcelónicas" és el títol d'aquest àlbum on els quatre músics fan un doble tribut: al cèlebre clarinetista, saxofonista i compositor cubà i, a través d'ell, a la ciutat de Barcelona, una ciutat per la qual sent una admiració especial. D'aquesta manera, el quartet barceloní segueix en la línia habitual de treballar a partir d'encàrrecs que fan a compositors de terrenys estilístics diversos. En el cas d'aquest treball amb Paquito D'Rivera, els quatre clarinetistes ho perseguien des de feia temps i n'hem parlat amb un d'ells: Martí Guasteví.