La 33a edició de L'Hora del Jazz - Memorial Tete Montoliu programa una quinzena de propostes

Tue, 05 Sep 2023 13:00:00 +0000

Les propostes del festival estaran repartides per 10 localitats del territori. A Barcelona, els concerts a l'aire lliure es concentren a la Vila de Gràcia. I altres actuacions arribaran a ciutats com Lleida, Tarragona, Granollers, Girona o Centelles, amb formacions convidades com la del trio del pianista Luismi Segurado, que obrirà el certamen aquest dissabte, o la de l'Oriol Vallès Quartet (a la foto), entre moltes d'altres. Serà l'inici d'un festival que és aparador del talent (tant emergent com consolidat) d'artistes que treballen des dels diversos vessants estilístics que agrupa el jazz. El certamen L'Hora del Jazz - Memorial Tete Montoliu l'organitza l'Associació de Músics de Jazz i Música Moderna de Catalunya i hem parlat amb la seva secretària, Noemí Osorio.