Fullegem el llibre "El 'Réquiem' de Mozart. Una historia cultural" de Miguel Ángel Marín

Tue, 23 Apr 2024 16:30:00 +0000

Dels llarguíssims rius de tinta que ha fet córrer el "Rèquiem" de Mozart al llarg de la història, un dels últims exemples és el llibre que el musicòleg Miguel Ángel Marín va publicar fa pocs mesos. L'estudi és fruit d'una primera aproximació prèvia de fa uns anys a partir de la qual l'autor es va adonar que hi havia una certa tradició en la recepció d'aquesta partitura a la península Ibèrica, especialment en ciutats petites i en dates molt primerenques, tant com a part de la litúrgia catòlica com en forma de concert. El llibre "El 'Réquiem' de Mozart. Una historia cultural", publicat per l'editorial Acantilado, deixa clares quines són les quatre principals ciutats de l'Estat on l'obra mozartiana va arribar primer: al llarg dels primers deu o dotze anys del segle XIX, ja es coneixia a Barcelona, Madrid, Sevilla i Màlaga. N'hem parlat amb el mateix Miguel Ángel Marín.