Lucas Vidal debutarà al Festival de Peralada presentant el seu projecte "Karma"

Thu, 16 Jun 2022 05:00:00 +0000

Després d'alguns concerts en diferents llocs de l'estat espanyol, el 4 d'agost el compositor i director d'orquestra Lucas Vidal farà el seu debut al Festival Castell de Peralada, on presentarà "Karma", un projecte que uneix els mons de l'electrònica i de l'orquestració clàssica, i que es porta a l'escenari amb un fort component audiovisual. Quan fa unes hores que el debut a Peralada del músic madrileny es presentava en una roda de premsa a Barcelona, en recollim algunes opinions. Per exemple, en relació amb els músics que en aquest cas acompanyaran Lucas Vidal: una formació instrumental de cordes, clarinet i trompeta. Ell mateix n'ha parlat a la roda de premsa.