El Primavera Life Victoria explora la relació de Victòria dels Àngels amb Schubert

Wed, 12 Apr 2023 16:30:00 +0000

Un any més, el Primavera Life Victoria, la branca primaveral del LIFE Victoria (Lied Festival Victòria dels Àngels), organitzat per la fundació homònima, arriba a diversos espais de Barcelona i Madrid, centrat en la part formativa i el talent jove de l'àmbit del lied. S'acaba de presentar la nova edició del cicle, enguany dedicat a la relació de la cèlebre cantant barcelonina amb Schubert, el compositor que més va cantar durant la seva trajectòria artística, i per això diversos dels recitals programats reflectiran diferents facetes del músic. A més, coincidint amb el centenari del naixement de la soprano catalana, la Sala del Cor de l'ESMUC passa a dir-se, des d'avui mateix, Sala Victòria dels Àngels. D'aquesta manera es reforça el vincle del centre docent amb el llegat de la cantant, que ja s'havia iniciat des que l'escola va incorporar el seu màster de lied, uns estudis que alimenten la programació del LIFE Victoria.