Fem un tast de l'últim disc del pianista i compositor Alex Conde

Mon, 08 Jan 2024 17:30:00 +0000

Tenim a les mans el disc "Alex Conde y Los Indultados", un projecte liderat pel pianista i compositor valencià, músic amant de la fusió de sonoritats, amb un domini tant del llenguatge del jazz com del flamenc. En aquest cas, el material base és la cançó popular espanyola i, més concretament, estils com la copla o el pas doble, que Alex Conde porta a un terreny actual i rítmicament estimulant. La proposta va venir, durant el període de la pandèmia, del productor Julio Martí, artífex de treballs tan aplaudits com "Calle 54" i col·laborador de músics com Tomatito o Michel Camilo. N'hem parlat amb el mateix Conde.