Descobrim com serà la 3a edició del festival Reafina

Fri, 20 Jun 2025 16:30:00 +0000

Badalona es prepara per acollir la tercera edició del Reafina, un festival que té com a objectiu principal trobar nous públics per a la música clàssica, i en especial atraure els col·lectius més joves. Del 27 de juny al 6 de juliol, amb la tercera edició d'aquest esdeveniment, diversos espais singulars badalonins seran l'escenari de concerts especials, als quals se sumarà una jornada, el 4 de juliol al Teatre Margarida Xirgu, que sota el nom de Reafina Pro oferirà un espai de reflexió per als professionals del sector musical. El festival és una iniciativa personal del pianista Rafael Roca i la violinista i gestora cultural Georgina Muntadas (tots dos a la foto). Ella forma part, com a directora artística, de l'equip de joves professionals que organitza el Reafina, i ens ha donat tots els detalls de la seva programació.