El Barcelona Obertura Spring Festival torna a convertir la ciutat en la capital de la música

Mon, 20 Feb 2023 05:00:00 +0000

El Gran Teatre del Liceu, el Palau de la Música Catalana i L'Auditori han presentat avui la quarta edició d'aquest certamen, que tindrà lloc entre el 8 i el 31 de març, organitzat amb Barcelona Global i amb el suport de l'Ajuntament de Barcelona, a través de de la Regidoria de Turisme i Indústries Creatives i de l'ICUB. El Festival, una selecció en el temps de les propostes més destacades de les tres institucions culturals, també té la col·laboració d'Ibercamera, de la Franz Schubert Filharmonia i del Conservatori del Liceu. Una edició en la qual se segueix treballant amb els objectius fundacionals de situar Barcelona com a ciutat de cultura i música. A més, en paral·lel, també té lloc el festival Ciutat de Clàssica, que ofereix a la ciutadania concerts gratuïts a 23 espais de la ciutat. La mezzosoprano Vivica Genaux (a la foto) és una de les artistes programades.