El projecte ÒH!PERA estrenarà quatre òperes de nova creació a diversos espais del Liceu

Tue, 04 Jul 2023 03:00:00 +0000

Per segon any consecutiu, el Liceu, la Regidoria de Turisme i Indústries Creatives de l'Ajuntament de Barcelona, a través del Disseny Hub Barcelona i escoles de disseny de la ciutat, impulsen ÒH!PERA, un projecte per fomentar l'experimentació i aprenentatge de joves estudiants de diferents disciplines de disseny a través d'una experiència real de creació operística. Àlex Ollé, artista resident del teatre, és el director artístic d'aquest projecte, que inclou l'estrena de quatre òperes de nova creació que es representaran en diversos espais del Liceu i en una mateixa funció.