Fem un tast de "Desglaç", el segon disc del duet "XY"

Wed, 30 Mar 2022 06:00:00 +0000

Avui ens acostem a un projecte en què el so del violoncel juga un paper allunyat de la utilització més clàssica per ajuntar-se amb la veu humana i formar una proposta que duu dues lletres, XY. És l'alter ego del tàndem format per la cantant Laura Cruells i el violoncel·lista Marçal Ayats, que fa deu anys que van començar a unir esforços i els seus bagatges musicals respectius per confeccionar una proposta que juga amb la creació d'espais sonors i l'experimentació amb l'acústica de diverses localitzacions singulars. Tant és així que l'espai, en aquest cas, passa a ser un instrument més. Una bona mostra de tot plegat és "Desglaç", el segon treball del duet XY, que també ha pres forma de disc i que comentem amb Laura Cruells, que representa el cinquanta per cent del projecte.