El 6è Festival Espurnes Barroques impulsa la creació de l'Orquestra del Miracle

Wed, 22 Mar 2023 05:00:00 +0000

Del 12 de maig a l'11 de juny tindran lloc els disset concerts -dotze de producció pròpia- del Festival Espurnes Barroques, que dedica la sisena edició a la natura i a la dansa, programa tres orquestres i n'impulsa la creació d'una més, l'Orquestra del Miracle, que dirigirà Juan de la Rubia. La cita, doncs, continua creixent i es manté fidel a la fórmula que ha tingut èxit fins ara, amb tastos gastronòmics que completen l'oferta de música i patrimoni i la programació d'una cinquantena d'activitats socials i educatives en paral·lel als concerts, en una aposta ferma per acostar la cultura a diversos col·lectius sensibles. N'han parlat en roda de premsa Pere Fons, president de la Fundació Espurnes Barroques, i Josep Barcons, director artístic del certamen.