Coneixem Joana Cebolla, una de les artistes que actua al Festival Itinera-Parlem

Thu, 26 May 2022 16:30:00 +0000

La trombonista i cantant Joana Cebolla, tot i no tenir ni 30 anys, ja és un nom que ressona pels escenaris jazzístics del nostre país, i en pocs dies ho continuarà fent en el marc del Festival Itinera-Parlem, una sèrie de concerts en marxa des del mes de maig, que tenen lloc en diferents micropobles del territori català. L'experiència de tocar en aquest festival escampat per petites poblacions, Joana Cebolla ja la va viure en la primera edició del cicle i, tal com va passar aleshores, per a aquesta edició les seves previsions arriben a una quinzena de concerts en diverses petites localitats. Ho farà acompanyada dels músics Xavier Monge i Ignasi González, que s'alternaran en funció del lloc i el concert. Repassaran bona part del primer disc que lidera Cebolla, l'àlbum titulat "Better go" publicat el febrer del 2021.