El Festival Nou Tango de la Sala Jamboree celebra el Dia Internacional del Tango

Mon, 04 Dec 2023 16:40:00 +0000

El dia 11 és el Dia Internacional del Tango i, en aquest context, uns dies abans hi ha programat a la Sala Jamboree de Barcelona el Festival Nou Tango, amb tres formacions dedicades al gènere sonor des del seu prisma del segle vint-i-ú. Els grups Gattaca Nou Tango (a la foto) i Altertango, i el duet Volco i Gignoli seran els protagonistes d'aquesta vetllada, que vol ser una mostra del tango més nou, creat i portat als escenaris per músics vius. La pianista Elbi Olalla, argentina resident a Catalunya i component de dues de les formacions esmentades, també és impulsora de l'esdeveniment i n'hem parlat amb ella.