Meritxell Neddermann: "Sempre havia volgut col·laborar amb La Marató i per fi ha arribat el moment"

Thu, 12 Dec 2024 17:40:00 +0000

Aquest diumenge, 15 de desembre, se celebrarà la Marató de 3Cat, que està dedicada a les malalties respiratòries. Per això hem convidat la cantant, pianista i compositora Meritxell Neddermann, que ha estat l'encarregada de versionar i interpretar la cançó de la 33ena edició de La Marató de 3Cat d'aquest any, que té per lema "A ple pulmó". Segons dades del Departament de Salut, aquestes malalties tenen una prevalença a Catalunya de dos milions persones. En la seva primera participació en aquest projecte solidari impulsat per Televisió de Catalunya i la Fundació La Marató de 3Cat, Neddermann ha versionat i interpretat per al disc i per a l'espot de La Marató la cançó "L'aire que necessito" ("The air that I breathe") d'Albert Hammond i Mike Hazlewood, traduïda al català. L'artista catalana ens l'ha interpretada en directe i la seva actuació musical la veureu a la web del nostre programa i a la playlist de 3CatCultura a YouTube.