El Taller de Música de Banyoles homenatja Thad Jones amb diverses propostes culturals

Wed, 17 Nov 2021 07:00:00 +0000

Des d'aquest divendres, a l'espai Eat Art de la plaça Major de Banyoles s'hi podrà veure l'exposició "Thad Jones, llavors de jazz a Banyoles". Serà una de les propostes visibles d'una commemoració: la celebració, ara fa 4 dècades, del Seminari Internacional de Jazz a la capital del Pla de l'Estany, amb la participació del trompetista i director de big bands Thad Jones, una figura significativa clau en la història del jazz nord-americà de la segona meitat del segle vint. Aquesta commemoració es completarà amb un treball audiovisual i un concert a principis de desembre per retre homenatge al músic i a la petjada que va deixar la seva presència. La iniciativa surt del Taller de Música de Banyoles, entitat organitzadora del festival FemJazz, un dels més antics de Catalunya en aquest àmbit sonor. De tot plegat n'hem parlat amb Sidru Palmada, president del Taller de Música de Banyoles.