El Palau de la Música Catalana presenta la seva programació de concerts de Nadal

Mon, 09 Dec 2024 17:25:00 +0000

Per Nadal, hi ha músiques que, si no les sentíssim, les trobaríem a faltar. El Palau de la Música Catalana ho sap i, un any més, presenta el cicle Nadal al Palau, que del 9 de desembre al 12 de gener ofereix una programació especial que convertirà la sala modernista en espai per celebrar aquestes dates tan assenyalades. Aquesta temporada, el cicle inclou deu propostes musicals diferents, algunes de les quals s'ofereixen en més d'una sessió, i a les quals cal sumar dues propostes familiars amb deu concerts més i dues visites guiades a l'edifici per als més menuts. N'han parlat en roda de premsa el director general de la institució, Joan Oller, i el president de l'Orquestra Simfònica del Vallès, Jordi Cos.