Es presenta l'Any Victòria dels Àngels amb la creació d'un nou centre de difusió musical

Tue, 28 Feb 2023 17:25:00 +0000

L'1 de novembre d'enguany farà cent anys que va néixer, a l'edifici històric de la Universitat de Barcelona, la soprano Victòria dels Àngels. I aquell dia, en aquell mateix lloc, tindrà lloc l'acte que donarà el tret de sortida a tot un any de commemoracions que s'allargaran, per tant, fins al novembre del 2024, quan es tancarà al Palau de la Generalitat. Tot plegat s'ha presentat aquest migdia en una roda de premsa al monestir de Pedralbes, on s'han donat tan sols algunes pistes, de les celebracions que tindran lloc els propers mesos i també s'ha anunciat la creació d'un nou centre de difusió musical a la Casa Hurtado de Barcelona. N'han parlat en roda de premsa el comissari de l'Any Victòria dels Àngels, Marc Busquets, el tinent d'alcalde de Cultura de l'Ajuntament de Barcelona, Jordi Martí, el regidor del districte de les Corts de l'Ajuntament de Barcelona, Joan Ramon Riera, i Helena Mora, presidenta de la Fundació Victoria de los Ángeles.