L'Orfeó Gracienc celebra els 120 anys interpretant per primera vegada el Rèquiem de Mozart

Fri, 28 Mar 2025 17:25:00 +0000

L'Orfeó Gracienc (a la foto) el va fundar l'any 1904 el mestre Joan Balcells i va esdevenir ràpidament una gran entitat social i cultural amb activitats de muntanya, sardanes i de teatre, més enllà del fet estrictament musical. Tal com ja hem anat explicant alguna vegada, enguany està d'aniversari rodó: celebra 120 anys amb diversos concerts, cadascun amb algun element que el fa especial. Aquest dissabte, a les 9 del vespre a la parròquia de Santa Maria de Gràcia, interpretarà el Rèquiem de Mozart, una obra del gran repertori que, encara que sembli estrany, interpretarà per primera vegada en solitari al llarg de la seva trajectòria més que centenària. N'hem parlat amb Joan Chaparro, cantaire i president del consell directiu de l'Orfeó Gracienc.