El Gran Teatre del Liceu obre temporada amb "Don Pasquale" de Donizetti

Mon, 19 Sep 2022 05:00:00 +0000

El primer títol d'òpera d'aquesta temporada del coliseu de la Rambla serà aquesta comèdia on el sentit de l'humor i la ironia són eines de crítica social. La direcció musical, com és habitual, anirà a càrrec de Josep Pons, director del teatre, i la producció que es veurà al Liceu, entre aquest dimecres i el 9 d'octubre, l'ha signada Damiano Michieletto. Es va estrenar a l'Òpera de París el 2018 i accentua el dramatisme que amaga aquesta obra aparentment alegre. El repartiment vocal d'aquesta producció de "Don Pasquale" combina cantants veterans i joves, com Carlos Chausson, Carles Pachón, Sara Blanch i Serena Sáenz. En total se'n faran 9 funcions i Catalunya Música transmetrà en directe la funció de l'1 d'octubre a les set del vespre.