Repassem les propostes més destacades del cicle "Sit Back" de L'Auditori

Mon, 27 Oct 2025 17:30:00 +0000

Amb les entrades exhaurides, el duet Alosa ha actuat aquest divendres obrint el "Sit Back", el cicle que des de fa 8 anys organitza L'Auditori de Barcelona centrat en la música popular moderna des de totes les seves vessants. I enguany, especialment, tal com ho presenta l'equip que encapçala l'equipament, "tensant la corda entre l'arrel tradicional i l'avantguarda". D'aquesta manera, el duet format per Giulietta Vidal i Irene Romo han encetat un "Sit Back" que fins al mes de març posarà de relleu propostes com les de Lucia Fumero (a la foto), Anna Ferrer i Júlia Colom, entre altres músics. N'han parlat en roda de premsa totes tres artistes, com també el director de L'Auditori, Víctor Medem, i la responsable de programació i producció artística, Verónica Rodríguez.