El Festival de Pasqua de Peralada presenta la seva segona edició

Mon, 27 Nov 2023 14:26:00 +0000

Del 28 al 30 de març tindrà lloc la segona edició del Festival de Pasqua de Peralada, que enguany amplia el nombre de propostes fins a sis concerts, amb atenció especial al barroc i la nova creació, tant a l'església del Carme com als jardins del castell. Una de les línies que s'ha marcat el Festival de Pasqua de Peralada per als pròxims anys és l'encàrrec i l'estrena, en cada edició, d'uns responsoris de tenebres. El dia 29 a les 11 de la nit, el certamen acollirà l'estrena absoluta dels primers de la sèrie, obra de Joan Magrané (a la foto). N'ha parlat en roda de premsa Oriol Aguilà, director del festival.