Fem un tast del nou disc "La nuit" de Namina & The Barbarians

Thu, 05 Dec 2024 17:30:00 +0000

"La nuit" és el títol del nou disc de Namina & The Barbarians, projecte encapçalat per l'artista d'origen catalanobrasiler amb una trajectòria consolidada com a cantautora, que ara amplia la banda que l'acompanya. L'àlbum presenta un seguit de cançons que parlen d'amor, de justícia, d'immigració i, en definitiva, de viure. Estilísticament passa per diversos patrons d'arrel afro-americana i recull textos propis i pensaments o poesies d'autors tan diversos com Víctor Català, Kafka o Joan Fuster. Aquest cop, Namina s'envolta de sis músics, l'última incorporació dels quals és el saxofonista Pere Miró. N'hem parlat amb ella mateixa.