Coneixem Joaquim Uriach, nou president de l'Orfeó Català

Thu, 23 Jun 2022 16:20:00 +0000

Dimarts d'aquesta setmana, el Palau de la Música va acollir una assemblea de socis de l'Orfeó Català molt especial. Com és habitual, s'hi van aprovar la memòria, l'estat de comptes, el pressupost i l'informe de gestió, i es van lliurar les medalles als socis amb més de vint-i-cinc i cinquanta anys d'antiguitat a l'entitat. Però sobretot s'hi va fer un relleu a la presidència, i es va reconèixer l'única candidatura presentada, la de Joaquim Uriach, per rellevar la junta sortint, presidida per Mariona Carulla, que ha capitanejat l'entitat els últims tres mandats, és a dir, dotze anys, més un de previ de transició.