La violinista Olvido Lanza i el Quartet Brossa, entre els convidats del Festival de la Porta Ferrada

Wed, 07 Apr 2021 06:15:00 +0000

El veterà certamen de Sant Feliu de Guíxols ha presentat la seva programació i un any més, dins la seva àmplia oferta musical, ha programat concerts de música clàssica d'alt nivell, com els de la violinista Olvido Lanza i el Quartet Brossa, entre d'altres. Com a novetat d'aquest any ha presentat el nou cicle "Delicatessen", format per una sèrie de concerts aperitiu que tenen lloc a la una del migdia i que es caracteritzen pel seu marcat accent femení. Ens ha donat tots els detalls d'aquesta 59a edició Albert Mallol, director artístic del Festival de la Porta Ferrada, que se celebrarà del 9 de juliol al 23 d'agost.