El Festival Internacional de Música Pau Casals se centra en la relació del mestre amb Amèrica

Tue, 25 May 2021 06:10:00 +0000

Sota el títol "Pau Casals i Amèrica", la 40a edició del certamen vendrellenc ha programat set concerts protagonitzats per intèrprets nacionals i internacionals, entre els quals destaquen el del pianista Javier Perianes i el de la soprano Sara Blanch (a la foto). A més, es commemoraran tres fites de la relació del mestre Casals amb el continent americà: els 60 anys del concert a la Casa Blanca davant el president Kennedy; els 50 anys del concert i el discurs que va oferir a la seu de les Nacions Unides, on va rebre la Medalla de la Pau, i els 120 anys de la seva primera gira pels Estats Units. El Festival Internacional Pau Casals del Vendrell se celebrarà del 10 al 22 de juliol al Vendrell i les entrades es posaran a la venda el dijous 27 de maig. Foto: Joan Manuel Baliellas.