"Sola", la cançó que Berta Sala ha escrit per commemorar el 8 de març, el Dia de les Dones

Fri, 12 Mar 2021 07:20:00 +0000

Quan falten dos dies per acabar una setmana que ha començat amb el 8 de març, avui ens fixem en una de les cançons que han sonat en un escenari, justament per fer més visible la reivindicació feminista des del món de la música: la cançó "Sola", una peça ideada per Berta Sala que, per fer-la realitat, s'ha acompanyat de tres músiques més: Alba Careta, Magalí Sare i Carolina Alabau. Hem parlat amb Berta Sala, la ideòloga de la cançó, per saber quin missatge ha volgut comunicar, i també amb la resta de còmplices d'aquesta aventura musical.