Vox Luminis porta al Palau "King Arthur" i l'estrena d'una nova producció de "The fairy queen"

Mon, 14 Mar 2022 17:23:00 +0000

Una de les novetats d'aquesta temporada del Palau de la Música Catalana és la creació del cicle Palau Òpera, que aplega la programació de diverses òperes en versió de concert a l'escenari modernista, en aquesta primera edició totes barroques. Aquesta setmana, hi coincideixen dos títols del compositor britànic Henry Purcell a càrrec de la prestigiosa formació Vox Luminis, fundada el 2004 i dirigida per Lionel Meunier. Elogiat pel seu so únic, la cohesió entre les veus i la personalitat del seu timbre, el conjunt inicia a Barcelona una gira per l'estat espanyol durant la qual interpretarà dues semiòperes o òperes dramàtiques: "King Arthur" i l'estrena mundial d'una nova producció de "The fairy queen". N'hem parlat amb el mateix Lionel Meunier (a la foto) i amb Pere Arquillué, que, amb Sílvia Bel, en seran els narradors en català.