L'Auditori de Barcelona presenta la nova temporada 2022-2023

Wed, 04 May 2022 16:23:00 +0000

Fins a 460 concerts integren la nova temporada de L'Auditori, que des de l'equipament defineixen d'enorme, densa i intensiva i en la qual coincideixen la incorporació del nou director titular de l'OBC, Ludovic Morlot, i la culminació del relat artístic de les tres últimes temporades. L'equipament també assegura que amb aquesta oferta respon als reptes del segle XXI, avança en la digitalització, en els valors de sostenibilitat, diversitat i igualtat de gènere i en la captació de públic jove. La nova temporada l'han presentada en roda de premsa el director general de L'Auditori, Robert Brufau, el nou director titular de l'OBC, Ludovic Morlot (a la foto), i el director titular de la Banda Municipal de Barcelona, José Rafael Pascual Vilaplana.