Repassem els concerts de la Nova Jazz Cava de Terrassa amb motiu del Dia Internacional del Jazz

Tue, 25 Apr 2023 04:00:00 +0000

Diumenge, Dia Internacional del Jazz, hi ha preparades diferents activitats i programacions arreu, i avui ens fixem en el que s'ha preparat des de l'associació Jazz Terrassa , a la Nova Jazz Cava de la ciutat vallesana. Aquesta programació especial, de dijous a dissabte, gira entorn de tres tipus de propostes: una d'una artista emergent, la segona amb el protagonisme d'un col·lectiu de joves músics de jazz de l'escena parisenca, i una tercera, entroncada amb la part més clàssica, que a la vegada recorda els 100 anys del naixement del jazz. Amb Susanna Carmona en repassem la programació amb concerts com el de divendres, amb una representació de la nova escena jove jazzística de París: el trompetista Noé Codjia (a la foto) i Neil Saidi, saxo tenor en formació de quintet. La proposta forma part del projecte The Zoot Collective.