Neix el festival "Montsònica", que programa propostes musicals i pràctiques artístiques diverses

Tue, 06 Jun 2023 03:00:00 +0000

Aquest dijous arrenca el "Montsònica", un festival nascut com a branca del ja conegut Eufònic, que en aquest cas potencia alguns dels aspectes del cicle ebrenc matriu: la singularitat dels espais i una concepció contemporània de la ruralitat, amb un seguit de propostes que passen tant per la música com per pràctiques artístiques diverses. Fins diumenge, el festival "Montsònica" ha programat 10 activitats en 5 poblacions de l'interior del Montsià, que tenen lloc en espais que van d'una bassa natural a una barraca de pedra seca, passant per un paisatge d'oliveres o un antic safareig. De totes les propostes, ens hem fixat en les musicals, com les actuacions de la Maria, Sandra Montfort i Núria Andorrà (a la foto), entre altres. N'hem parlat amb el director del Montsònica, Vicent Fibla.