Sergi Roca Bru ha estat guardonat amb el segon premi ex aequo del concurs Luigi Mancinelli

Wed, 13 Sep 2023 13:00:00 +0000

Aquest mes d'agost, en l'onzena edició del Concurs Internacional de Directors d'ÒperaLuigi Mancinelli, celebrat a la ciutat d'Orvieto, a Itàlia, el jurat va deixar el primer premi desert, però va distingir amb el segon, ex aequo, el director català Sergi Roca Bru (a la foto) i la directora italiana Camilla Rossetti. Roca Bru fa anys que va deixar el seu Sabadell natal per fer carrera, sobretot a Alemanya, on està establert (aquests últims anys, a la ciutat de Kiel). Però encara no havia dirigit mai a Itàlia, i això és el que el va motivar a presentar-se al concurs. Ell mateix ens n'ha donat els detalls.