Raúl Rodríguez presenta el seu tercer àlbum en concert arreu de Catalunya

Wed, 03 May 2023 13:00:00 +0000

Des de fa més d'una dècada, el músic Raúl Rodríguez treballa per fer brillar el seu projecte sonor i d'investigació mestís on es barreja el flamenc amb les sonoritats vingudes d'Àfrica i estils sorgits de l'òrbita antillana. Si el 2014 irrompia al mercat amb el disc-llibre "Razón de son" i tres anys després amb el títol "La raíz eléctrica", ara completa la trilogia amb "La razón eléctrica", un repertori que es podrà escoltar en directe en tres punts del territori: aquest vespre al Milano Jazz Club de Barcelona; divendres a la Nova Jazz Cava de Terrassa, i dissabte a la Bisbal d'Empordà, liderant el 3F Power Trio. Entremig, demà Rodríguez farà una conferència en el marc del cicle "Cordes furtives" al centre cívic Parc Sandaru de Barcelona, on presentarà el seu tercer àlbum. N'hem parlat amb ell mateix. Fotografia de Luis Castilla.