El Festival Mas i Mas afegeix el Palau de la Música a les sales que acullen els seus concerts

Fri, 07 Feb 2025 17:30:00 +0000

El Festival Mas i Mas ja té la programació tancada i, pocs dies després de la seva presentació a la premsa, avui fem un repàs del més destacat de la 22a edició d'aquest cicle de concerts barceloní, que passa tant pel jazz i el soul com per la música llatina i altres gèneres d'arrel. Artistes com Ignasi Terraza, Yuri Buenaventura, Dee Dee Bridgewater o Ben Sidran actuaran en el marc d'aquest festival impulsat pel grup promotor Mas i Mas, que, per segon any consecutiu, ja no se centra només en el mes d'agost (tal com passava fa 2 temporades), sinó que s'amplia a sis mesos, des del 5 d'abril i al 29 de setembre. Ens ho ha explicat Joan Mas, promotor i propietari de les sales Jamboree, Tarantos, Moog i Jamboree 3 de Barcelona.