"Escoltar amb les mans" reflexiona sobre l'obsolescència dels suports analògics

Mon, 22 May 2023 04:00:00 +0000

"Escoltar amb les mans. Suports obsolets, missatges efímers" és el nom d'una de les exposicions que aquests dies acull el Museu de la Música. La mostra és una reflexió sobre l'obsolescència dels suports analògics, i com han condicionat tant la producció com el consum de les obres musicals, sigui quin sigui l'estil o el format. Des de dades concretes i pràctiques fins a qüestions gairebé filosòfiques com la preservació de la memòria o la manera com ens relacionem amb el so, l'exposició va ser dissenyada a partir d'un encàrrec del Museu de la Música al músic i artista sonor Ferran Fages, amb 3 paraules clau com a arrencada: enregistrament, superfície i erosió. N'hem parlat amb el mateix Fages, comissari de la mostra.