El 41è Festival Jazz Terrassa recupera espais exteriors i programa figures mundials i catalanes

Thu, 24 Feb 2022 07:00:00 +0000

Un any més, Terrassa acollirà el gruix del seu veterà festival de jazz, que es tornarà a fer el mes de març com abans de la pandèmia, i també recupera espais a l'exterior. Entre els dies 9 i 27, a la Nova Jazz Cava i altres espais de la ciutat i de la comarca, hi actuaran més de 200 músics, amb noms destacats del panorama internacional o més propers, tant emergents com ben consolidats. Al costat d'artistes com el pianista cubà Iván "Melón" Lewis, el saxofonista novaiorquès Immanuel Wilkins o el contrabaixista Christian McBride, hi brillaran els nous projectes de les joves fornades locals com l'estrena del projecte i C "Ragtime Stories" de la Barcelona Art Orchestra i Irene Reig, a més de músics reconeguts com Ignasi Terraza i Elisabet Raspall. Tot, en espais que van més enllà de la Nova Jazz Cava, a localitats com Vacarisses, Viladecavalls o Matadepera. N'ha donat tots els detalls en roda de premsa la coordinadora de Jazz Terrassa, Susanna Carmona.