El duet Dos de Lis estrena la seva proposta "Essències"

Tue, 27 Apr 2021 06:15:00 +0000

Des de fa cinc anys, el duet Dos de Lis redescobreix i interpreta el repertori de diversos compositors sota el prisma del fil comú: la seva última proposta, titulada "Essències", s'estrenarà al Centre Cívic Pere Pruna de Barcelona aquest divendres, i posa en valor la visió de diferents autors sobre el nacionalisme autòcton en la música. La seva aventura com a duo de cambra va començar al festival Musiquem Lleida. A partir d'aleshores, han tingut altres reconeixements, com un segon premi al Concurs Internacional de Música de Cambra amb Guitarra, dins del Festival de Guitarra Ciutat d'Elx, i han anat fent passos en aquesta trajectòria a duo, una nova manera de compartir repertori per a guitarra i violí. N'hem parlat amb les dues components del grup, la guitarrista Laura Fontanals i la violinista Roser Farré.