La Fundación Juan March ha llançat el seu propi segell discogràfic: March Vivo

Mon, 03 Jan 2022 06:55:00 +0000

Tornar a sentir la mezzosoprano Montserrat Alavedra interpretant el "Combat del somni" acompanyada pel mateix Frederic Mompou és una de les experiències que la Fundación Juan March de Madrid ha fet possible amb el llançament del seu nou segell discogràfic, March Vivo, una iniciativa presentada els últims mesos de l'any passat amb els tres primers discos. L'objectiu del segell és editar comercialment una selecció d'enregistraments fets en directe als concerts organitzats a la fundació des de fa més de quaranta anys, i el primer escollit és una gravació feta el 1977 del Quart quadern de "Música callada" -que va ser encarregat per la Fundación Juan March- i altres peces de Mompou, que n'és alhora compositor i intèrpret. N'hem parlat amb Miguel Ángel Marín, director del programa musical de la institució.