Fem un tast de "Deserta el fosc", el nou disc de Maria Helena Tolosa

Mon, 23 May 2022 16:25:00 +0000

La cantant i pedagoga Maria Helena Tolosa acaba de presentar el seu últim disc, "Deserta el fosc", editat pel segell Microscopi. L'àlbum conté 12 peces, 8 de les quals agafen com a base textos d'autors com Maria Mercè Marçal, Miquel Martí i Pol o Joan Vinyoli, entre d'altres. Aquest és el segon treball discogràfic de l'artista, que respon a una necessitat de transmetre certs missatges a través de la poesia, i per confirmar com de poderosos són la poesia i el ritme. N'hem parlat amb ella mateixa.