Fullegem el llibre que commemora els 50 anys de la Companyia Elèctrica Dharma

Mon, 25 Sep 2023 14:00:00 +0000

Sens dubte, la Companyia Elèctrica Dharma (a la foto) és un grup icònic de la història musical catalana que és referent sonor i vital de diverses generacions. Per celebrar els seus 50 anys ha sortit un llibre que ha publicat Comanegra, que ja havia publicat un còmic sobre el grup. El llibre surt d'una idea que els components de la Dharma feia temps que tenien en ment, i en comptes de fer una obra de lletra petita farcida de dades i signada per una sola persona, van optar per fer una recopilació de fotografies que retraten les diferents èpoques del projecte musical acompanyades de textos de diversos periodistes, escriptors i amics que per situació vital o generacional han viscut de prop la història del grup.