El concert Orquestres per la Llibertat obre demà el 28è festival Barnasants

Thu, 26 Jan 2023 06:00:00 +0000

Demà divendres, al Teatre Joventut de l'Hospitalet de Llobregat, músics que van formar part de les orquestres Plateria, la Salseta del Poble Sec i Huapachá Combo, formacions emblemàtiques dels anys 70 i 80, inauguraran la 28a edició del festival Barnasants amb el concert Orquestres per la Llibertat, on es posa en valor el paper d'aquestes orquestres icòniques, que van fer un pas cap a l'obertura de mires quan tot just es començava a deixar enrere l'època més dura del franquisme. Hem pogut parlar amb alguns dels músics protagonistes d'aquell moment que participaran demà en aquest concert: Salvador Escribà, de la Salseta del Poble Sec; Miquel Mallafré i Quimet Carreras, del grup Huapachá Combo, i Manel Joseph, que ha estat el líder de l'Orquestra Plateria durant més de 30 anys.