Marcel Ortega, únic semifinalista català del prestigiós guardó Eric Ericson

Mon, 21 Oct 2024 16:00:00 +0000

Aquesta setmana se celebren a Estocolm les últimes fases d'una nova edició del guardó Eric Ericson, un prestigiós premi de direcció coral triennal establert el 2003 a la Universitat d'Uppsala que porta el nom de qui va ser durant més de 30 anys director del Cor de la Ràdio Sueca i un reputat professor d'aquesta disciplina. D'un total de 93 candidats, a la fase semifinal hi accedeixen només vuit aspirants, entre els quals enguany hi ha un català, el tarragoní Marcel Ortega. N'hem parlat amb ell.