Neix el Festival Sant Antoni Música com a altaveu del talent musical andorrà

Fri, 25 Feb 2022 07:00:00 +0000

El Festival SAM (sigles de Sant Antoni Música) és un certamen que neix amb la vocació de ser una plataforma per a la producció musical andorrana i per fer difusió d'un ventall molt variat de propostes d'un país que sovint es relaciona amb un estereotip turístic limitat a l'esquí i a les compres. Enguany el cantautor català Albert Fibla (a la foto) és el padrí de la primera edició del certamen, que se celebrarà anualment, i serà el qui n'oferirà el segon concert, perquè el primer anirà a càrrec de la jove promesa Helena Marsol. El músic Juli Barrero és l'impulsor del festival, que té lloc a la Massana (Andorra) aquest cap de setmana, i ens n'ha donat tots els detalls.