Conversem amb Dulce Pontes sobre el seu nou disc, "Perfil"

Tue, 12 Jul 2022 05:00:00 +0000

Parlar amb l'artista portuguesa Dulce Pontes és sempre un estímul, tant per la seva mestria en el cant, com pel seu coneixement del llegat sonor tradicional del seu país, de les seves veus, els seus músics i també els seus poetes. Cantant, pianista i compositora, donada a conèixer al públic d'aquí a mitjans dels anys noranta com una mena d'ambaixadora mediàtica del fado portuguès, una trajectòria extensa i prolífica ha situat Pontes en una posició amb visió de gran angular del passat i el present de la música basada en l'arrel del país atlàntic. És per això, i tenint una excusa com és el seu últim disc, "Perfil", que hem parlat amb ella del com i el perquè d'aquest àlbum.